alexandrainst/scandi-wiki huggingface dataset:
Paul André Solberg

Paul André Solberg (født 30. juni 1980) er en norsk spydkaster. Han har representert Halden IL, IL Norna-Salhus og IK Tjalve. Han er fysisk trener for olympisk sølvmedaljevinner i sleggekast, Eivind Henriksen.
 
Hans personlige rekord er 76,87 meter, noe som plasserer ham på 8.-plass på norgesstatistikken gjennom alle tider (ny spydtype, altså etter 1986). Rekorden blei satt 18. mai 2002 i Magglingen, Sveits.

Han er seinere blitt stipendiat ved seksjon for coaching og psykologi på Norges idrettshøgskole.

Medaljer i norske mesterskap 
 Sølv i 2005, 2008
 Bronse i 2001, 2003, 2004, 2007

Kilder 
 Medaljevinnere i norske seniormesterskap – spyd menn (Friidrett.no)
 Statistikk, spyd menn gjennom alle tider – per 1. januar 2007 (Friidrett.no)

Norske spydkastere
Norske friidrettstrenere
Norna-Salhus-utøvere
Friidrettsutøvere for IK Tjalve
Personer fra Halden kommune
Fødsler i 1980
Øistein Sommerfeldt

Øistein Sommerfeldt (født 25. november 1919 i Oslo, død 7. januar 1994) var en norsk pianist og komponist, kjent
som en av de ledende innen sin tids samtidsmusikk og således en av de mest spilte.

Etter examen artium fra reallinjen begynte han studier i sosialøkonomi.
Han studerte komponering og instrumentasjon ved Musikkonservatoriet i Oslo med eksamen i kordirigering og kapellmester i (1947), med
Fartein Valen en tid, og med den verdenskjente Nadia Boulanger i Paris.  Han var god venn med
Arne Dørumsgaard og Finn Mortensen, med hvem han arrangerte  sin komponistdebut i Universitetets Aula (1954).

Sommerfeldts komposisjoner var preget
av minimalistisk norsk folkemusikk med ikke få religiøse overtoner, ikke ulikt
Klaus Egge, Harald Sæverud, David Monrad Johansen og Geirr Tveitt. Sommerfeldts produksjon domineres av tonalt orienterte sanger og klaververker, og en rekke av disse er blitt standardrepertoire for norske utøvere opp gjennom årene. Eksempler er To Hamsun-sanger, Tre lyriske stemningsbilder og de fem sonatinene og tre Fabel-suitene for klaver. Dette gjelder også for mange av hans verk for ulike soloinstrumenter, som Vårlåter for solo fløyte. Sommerfeldts kjærlighet til den menneskelige stemme kommer klart frem i kammermusikalske verk som Om kjærlighet og From William Blake's Poetry. To av hans mest sentrale verk er Sinfonia la Betulla og klaverkonserten med tittelen Mot en lengsel. Sommerfeldts sanger, som danner en viktig bestanddel i hans produksjon, viser komponistens innlevelse i de diktene han tok utgangspunkt i. Tonesettinger til dikt av Stein Mehren, William Blake, Hans Henrik Holm og Knut Hamsun utgjør en sentral del av Sommerfeldts kompositoriske virke.

Sommerfeldt satt i styret til Norsk Komponistforening, Rikskonsertene og Norges musikkhøgskole og var leder i Tonos vurderingsutvalg.
Han var en ofte brukt ekspertkommentator i aviser og kringkasting.  Under psevdonymet Robert Hunter
skrev han noveller for Allers.
Et hjerneslag (1988) avkortet hans komponistvirke, men han fortsatte som journalist i VG der han virket
i over 30 år.

Utgivelser 
 Lytt og lær (Aschehoug, 1949).  Kortfattet musikkveiledning.

Verk 
 Miniature Overture (1960).  For orkester.
 Divertimento (1970).  For Trompet solo.
 Sinfonia la Betulla (Bjørketreet) (1973).  For orkester.
 Vårlåter (1975).  For solo fløyte.
 Mot en Lengsel (1977).  For orkester.
 Intrada (1982).  For orkester.
 Music for one percussion player (1971). Fire satser for slagverk.
 Militæroverture op. 67 for janitsjarkorps

Premier 
 Lindemanprisen 1991 på kroner 40 000

Referanser

Eksterne lenker
Ikke bare Grieg. Komponisten Øistein Sommerfeldt 70 år – NRK-opptak fra Nasjonalbibliotekets arkiver
Verklistefra NB noter 

Norske dirigenter
Norske komponister
Norske musikk-journalister
Norske sakprosaforfattere
Personer fra Oslo
Reidar Lorentzen

Reidar Lorentzen (født 22. september 1956 i Hammerfest) er en norsk tidligere spydkaster som representerte IK Tjalve.
 
Hans personlige rekord er 80,06 meter, noe som plasserer ham på 4.-plass på norgesstatistikken gjennom alle tider (ny spydtype, altså etter 1986) kun slått av Thorkildsen, Fagernes og Nilsen. Rekorden blei satt 14. august 1988 i Byrkjelo. Han hadde 88,54 meter med det gamle spydet; tredje best i Norge etter Terje Pedersen og Per Erling Olsen. Lorentzen deltok i spydkast under OL i Los Angeles i 1984, og ble utslått i kvalifiseringen.

Reidar Lorentzen er sønn av Annemarie Lorentzen og bror av Harald Lorentzen. Jobb( Lærer) (Stadsbygd skole)

Medaljer i norske mesterskap 
 Gull i 1988, 1990, 1991
 Sølv i 1979, 1981, 1982, 1983, 1986, 1987, 1993
 Bronse i 1984, 1985, 1992

Referanser

Kilder 
 Medaljevinnere i norske seniormesterskap – spyd menn (Friidrett.no)
 Statistikk, spyd menn gjennom alle tider – per 1. januar 2007 (Friidrett.no)

Eksterne lenker 
 

Norske spydkastere
Deltakere for Norge under Sommer-OL 1984
Friidrettsutøvere under Sommer-OL 1984
Friidrettsutøvere for IK Tjalve
Personer fra Hammerfest kommune
Norgesmestere i friidrett
Norske pedagoger
Årets Ølhund

Årets Ølhund er en årlig utmerkelse gitt av Bryggeriforeningen i Norge til en person som på uegennyttig grunnlag har gjort norsk øl store tjenester. Premien var tidligere en hundefigur i keramikk, utført av Dagny Hald, men den har også vært en karikatur av prisvinneren, utført av avistegneren Pedro (1918–1986).

Andre priser 
Tilsvarende priser finnes i flere land, blant annet i Danmark og Storbritannia.

Prisen «Årets Ølhund» må ikke forveksles med «Årets Ølkaill» fra E. C. Dahls Bryggeri, utdelt blant annet i 2003 til Terje Tysland. En annen pris er også «Mackølets venners stipend», utdelt siden 1988.

Prisvinnere
1973 Paul Lorck Eidem
1974 Gösta Hammarlund
1975 Kåre Siem
1976 Lars Bergendahl
1977 Terje Baalsrud
1978 Vera Reff
1979 Ivar Eskeland
1980 Gunnar Haugan
1981 Pedro
1982 Børre Eduard Werner
1983 Ingen utdeling
1984 Leif B. Lillegaard
1985 Rolv Wesenlund
1986 Erling Johansen
1987 Mentz Schulerud
1988 Jahn Otto Johansen
1989 Tore Skoglund
1990 Louis Jacoby
1991 Odd Børretzen
1992 Matz Sandman
1993 Kari Svendsen
2010 Lars Peder Brekk
2011 Inge Staldvik
2012 Frode Øverli
 2013 Kristin Krohn Devold
 2014 Ølportalen.no
 2015 Trine Skei Grande 
 2016 Økernhjemmet
 2017 Lars Marius Garshol
 2018 Bergen Ølfestival
 2019 Petter Nome
 2020 Stian Thorbjørnsen (Staysman)
 2021 Arne Nicolai Bøhmer og Tyson Weaver
 2022 Bjørn-Frode Løvlund

Referanser

Eksterne lenker 
 

Norske priser
Ølkultur
Prosjekt Haiti

Prosjekt Haiti er en norsk humanitær bistandsorganisasjon. PH ble opprettet i år 2000 av Ingvill Konradsen Ceide, Luc Edwin Ceide og Nina Bønå. PH driver blant annet skolene Petit Troll for fattige barn i Port-au-Prince og St. Louis-du-Sud i Haiti.

Skolene 
Skolen Petit Troll i Port-au-Prince har over 100 elever fra førskole til og med sjette klasse, og støtter 14 elever på ungdomsskole. Skolen har 19 lokale ansatte, tilbyr gratis skolemåltid, ungdomsklubb med data og et kvinnenettverk med lese- og skriveopplæring. 

Skolen Petit Troll i St. Louis-du-Sud var etablert i 2011 og har rundt 300 elever i første til sjette klasse. Skolen har også 10 lokale ansatte. Skolens bygning ble donert til PH av organisasjonen Build Aid, og har siden 2015 blidt delvis finansiert av Norad.

Bakeriet 
Boulanjé Manman Troll er et bakeri som er bygget med 4 arkitektstudenter og 2 produktdesignere fra NTNU med veiledning fra Tyin Tegnestue. Åpent bakeri i Oslo har bidratt med kursing og opplæring av bakerne som jobber der. 

Bakeriet startet sin produksjon høsten 2012, og har 12 ansatte. Fra disse arbeidsplassene er det 40 kvinnelige brødselgere som kjøper brød og videreselger dette på åpen gate.

Frisørutdanning 
Studio Manman Troll er startet av en gruppe kvinner som har gjennomført frisøropplæring i samarbeid med Åse Midtveit.

Siden 2009 har Manman Troll i samarbeid med frisør Åse Midtveit tilbudt frisørutdanning til kvinner i nettverket.

Skredder 
Manman Troll Atelier var etablert i april 2011 med støtte fra stiftelsen. Skreddersalongen ble ettablert for å prøve å få flere kvinner ut i arbeidslivet.

Andre aktiviteter 
Stiftelsen arrangerer også sommerleir drevet av frivillig ungdom fra Skandinavia og utveksling av studenter og profesjonelle fra Norge og Haiti. Det hele finansieres gjennom private gaver, fadderprogram og dugnad.

Referanser

Eksterne lenker 
 

Norske humanitære organisasjoner
Etableringer i 2000
Vasskalven

Vasskalven er en øy uten broforbindelse som ligger rett nord for øya Hvasser og rett øst for øya Brøtsø i Færder kommune i Vestfold. Vasskalvsundet skiller den fra Hvasser. Det ligger en rekke sommerboliger på øya, som hadde fastboende i perioden 1853–1956.

Det er skrevet en egen bok om Vasskalven, redigert av personer i Vasskalven vel.

I 2015 ble det utgitt en BioForsk-Rapport med skjøtselsinnspill for Vasskalven på oppdrag fra Fylkesmannen i Vestfold.

Litteratur 
 Kim Abel: Skjøtselsinnspill for Vasskalven i Tjøme kommune, BioFokus-Rapport 2015-7, Fylkesmannen i Vestfold, Landbruksavdelingen, 15.03.2015. ISSN 1504-6370. ISBN 978-82-8209-418-4. Skjøtselsinnspill for Vasskalven i Tjøme kommune, BioFokus-Rapport 2015-7
 Jon Erik Bakke og Kjell Aas (red.): Vasskalven, Vasskalven vel, Tjøme, 2001.
 Eie Andersen: Mer om øyfolket : fra Vallø og Vasskalven til Husvik Harbour, Cicero Grafisk, Tønsberg, 1996. ISBN 82-993333-2-6

Eksterne lenker 
 BioForsk-Rapport med Skjøtselsinnspill for Vasskalven i Tjøme Kommune

Øyer i Færder
Tidligere bosetninger i Vestfold og Telemark
Bosetninger i Færder
Glitre Energi

Glitre Energi (tidligere Energiselskapet Buskerud) er et energikonsern som eies av Buskerud fylkeskommune gjennom Vardar AS og Drammen kommune med 50 prosent eierandel hver. Konsernets hovedkontor ligger i Drammen.

Konsernet har en rekke datterselskap, blant annet Glitre Energi Produksjon AS som produserer og omsetter elektrisk kraft, Glitre Energi Nett AS som bygger og drifter strømnettet i Drammen, Nedre Eiker og Kongsberg og Glitre Energi Strøm.

Referanser

Eksterne lenker
 

Norske kraftselskaper
Næringsliv i Viken
Glitre Energi
Norske nettselskaper
DPR Korea League

DPR Korea League (조선민주주의인민공화국 축구 리그) er Nord-Koreas øverste fotballdivisjon. Ligaen ble etablert på 1960-tallet og består i dag av 15 lag.

Ligaen er ikke profesjonell, og ligaen finansieres ved at lagene mottar statsstipend. Landet er lite villig til å følge de internasjonale reglene for spilleroverganger og spillere fra landet tillates ikke overganger til lag i Asian Football Confederation.

AFC-ranking (2021)
13.  Iraqi Premier League (20.183)
14.  V.League 1 (20.019)
15.  DPR Korea League (18.500)
16.  Ýokary Ligasy (15.970)
17.  I-League & Indian Super League (14.491)

Lageen (2019/20)

Vinnere

1960-1984: ikke kjent
1985: April 25 Sports Club
1986: April 25 Sports Club
1987: April 25 Sports Club
1988: April 25 Sports Club
1989: Chandongja Sports Club
1990: April 25 Sports Club
1991: Pyongyang City Sports Club
1992: April 25 Sports Club
1993: April 25 Sports Club
1994: April 25 Sports Club
1995: April 25 Sports Club
1996: Kigwancha Sports Club
1997: Kigwancha Sports Club
1998: Kigwancha Sports Club
1999: Kigwancha Sports Club
2000: Kigwancha Sports Club
2001: ikke kjent
2002: April 25
2003: ikke kjent
2004: Pyongyang City Sports Club
2005: Pyongyang City Sports Club
2006: Amnokgang Sports Club
2007: Pyongyang City Sports Club
2008: Amnokgang Sports Club
2009: Pyongyang City Sports Club
2010: April 25
2011: April 25
2012: April 25
2013: April 25
2014: Hwaebul
2015: April 25
2016: Kigwancha Sports Club
2017: April 25
2017/18: April 25
2018/19: April 25

Se også
K-League (Sør-Korea)
Nord-Koreas fotballforbund

Referanser

Eksterne lenker
 RSSSF

Nasjonale toppdivisjoner i fotball for menn
Fotball i Nord-Korea
Sportsarrangementer i Nord-Korea
Etableringer i 1960
Loch Linnhe

Loch Linnhe (skotsk-gælisk: An Linne Dhubh eller An Linne Sheileach) er en fjordlignende havvik eller trang bukt på vestkysten av Skottland. Munningen er ved øya Lismore der Sound of Mull og Firth of Lorn møtes, og den strekker seg fra Lismore i nordøstlig retning helt inn til Fort William. Sundet som ligger sørøst for Lismore kalles Lynn of Lorne.

Etymologi 
Den delen som ligger innenfor fiskelandsbyen Corran i munningen, fra Corran Narrows til Fort William, oppstrøms, er kjent på gælisk som An Linne Dhubh, «den svarte dammen», opprinnelig som Loch Abar og nedstrøms som An Linne Sheileach, «den svarte dammen». Navnet Linnhe er avledet fra det gæliske ordet linne i betydningen «dam/basseng».

Beskrivelse 

Loch Linnhe følger linjen til Great Glen-forkastingen, og er den eneste bukten langs forkastningen. Den er omtrent 50 kilometer lang, åpner seg ut mot Firth of Lorne i den sørvestlige enden. Delen av innsjøen oppstrøms for Corran er 15 km lang og i gjennomsnitt omtrent 2 km bred. Den sørlige delen av bukten er bredere, og grenen sørøst for øya Lismore er kjent som Lynn of Lorne. Loch Eil strømmer inn i Loch Linnhe ved sistnevntes nordligste punkt, mens Loch Leven fra øst strømmer inn i innsjøen like nedstrøms Corran og Loch Creran strømmer inn i Lynn of Lorne. Byen Fort William ligger i den nordøstlige enden av innsjøen, ved munningen av elven Lochy.

Ved Corpach nordvest for byen begynner den kaledonske kanal med sluseanlegget kjent som Neptune's Staircase. Kanalen går tvers gjennom Skottland over blant annet Loch Ness til den når Nordsjøen på østkysten ved Inverness. Loch Linnhe har flere sidearmer. Innerst i fjorden ved Fort William går armen Loch Eil videre i rett vinkel. Like sørvest for Corran Narrows ved Ballachulish går bukten Loch Leven østover til Kinlochleven. Det er flere øyer i bukten, de største er Lismore og Shuna.

Mytologi 
I følge folkeminnegranskeren og poeten Allan MacDonald, en viktig skikkelse i skotsk-gælisk litteratur, ble det sagt om Loch Linnhe i lokal skotsk folkeminne å være hjemmet til en each-uisge, eller «vannhest», hvis rygg hadde plass till alle barn som ønsket å ri på ham. Men når de gjorde det, galopperte vannhesten ut i nærmeste innsjø for å drukne og spise barna på ryggen. Allan MacDonald husket senere at under barndommen i Fort William i nærheten at det var mange hester «jeg ikke ville klatre opp på som barn av frykt for at det ville være en each-uisge.»

Referanser

Litteratur 
 Omand, Donald (2004): The Argyll Book, Birlinn, ISBN 978-1-84158-253-5

Eksterne lenker 

Fjorder i Skottland
Andreas Haavoll

Andreas Haavoll (født 25. september 1869 i Ørsta på Sunnmøre, død 6. mars 1958) var en norsk journalist.

Liv og virke

Utdannelse 
Etter å ha bestått mellomskoleeksamen på Hambros skole i Bergen, startet han i 1888 på Hamar lærerskole. Han tok eksamen i 1890.

Bankansatt, lærer
I årene 1890–1893 var han ansatt ved Sandsvær Sparebank i Kongsberg. Ved siden av denne jobben underviste han ved en privatskole i Evju i Sandsvær. I denne tiden begynte han å skrive for Kongsberg Blad. I årene som fulgte var han lærer i Ulefoss, Eidskog og Langesund.

Journalist
I Langesund var han med å grunnlegge Brevikposten, og leverte journalistisk stoff til avisen i perioden 1897–1899.

I 1899 fikk han post som lærer i Kristiansund. Der ble han involvert i en målstrid. Som ihuget nynorskforkjemper møtte han sterk motbør. Riksmålsmannen «Jonas Hestnes og hans disiplar [laga] pipesjau åt meg i tre heile dagar», sa han siden om dette.

1910 flyttet han til hovedstaden, da han gikk inn som medeier og forretningsfører for nynorskavisen Den 17de Mai. Da redaktøren Rasmus Steinsvik døde i 1913, ble Haavoll redaktør. I årene fram til 1917 hadde han denne stillingen, periodevis alene, periodevis sammen med andre. Han trakk seg så ut av dette tiltaket.

Haavoll var ansvarlig utgiver av Norsk Barneblad fra 1912. Fra 1916 heilt fram til 1956 var han redaktør for bladet. De to første årene delte han stillingen med Arne Falk, årene 1949–1945 med Øyvind Dybvad. Nesten hele denne tiden drev han Norsk Barneblads Forlag, som gav ut mange barnebøker på nynorsk.

Haavoll var aktivt med i de fleste nynorsk-tiltak i Oslo. Etter hvert ble han utnevnt til æresmedlem i Noregs Mållag, og i Det Norske Samlaget. I sin tid (1913) var han blant grunnleggerne av Det norske teatret.

Han var bosatt på Stabekk i Bærum.

Referanser

Eksterne lenker 
 Fjukstads.net om Andreas Haavoll

Journalister i norske lokalaviser
Nynorskforkjempere
Personer fra Ørsta kommune
Vesle Jukleggi

Vesle Jukleggi er et fjell i Lærdal kommune i Vestland og Hemsedal kommune i Viken. Det har en høyde på  meter over havet.

Se også 
 Liste over Norges høyeste fjell

Fotnoter

Referanser 

Fjell i Lærdal
Fjell i Hemsedal
Filefjell
Fjell over 1000 meter
Volksunie

Volksunie (VU) var et belgisk sentrumsparti, danna av flamske nasjonalister med bakgrunn i Christelijke Vlaamse Volksunie.

Partiet var opprinnelig framgangsrikt og erobra 1961 fem mandater i Belgias representanthus og to i Belgias senat. I seinere valg fortsatte velgerstøtten å vokse og i valget 1978 fikk partiet 11 prosent av stemmene og 21 parlamentarikere.

I løpet av 1970-tallet beslutta imidlertid VU å oppgi sin nasjonalistiske kurs og i stedet akseptere den føderalistiske oppdelinga av Belgia. Partiet blei med i koalisjonsregeringa under Leo Tindemans.

Dette fikk partiets nasjonalistiske høyrefløy til å forlate partiet og danne Vlaams Blok, et parti som ved valget 1991 blei større enn VU. I 2001 blei VU delt i to, – det separatistiske Nieuw-Vlaamse Alliantie og det føderalistiske Spirit. 

Politiske partier i Belgia
Politiske partier etablert i 1954
Politiske partier nedlagt i 2001
1954 i Belgia
2001 i Belgia
Nieuw-Vlaamse Alliantie

Nieuw-Vlaamse Alliantie («Ny-flamsk allianse», N-VA) er et nasjonalistisk flamsk sentrum-høyreparti, ble stiftet høsten 2001 som et resultat av splittelsen av sentrumspartiet Volksunie («Folkeunionen») stiftet 1954, til N-VA og VlaamsProgressieven.  

Partiet jobber for en fredelig oppløsning av Belgia og vil innføre lover som tvinger de fransktalende innbyggerne i Flandern til å lære seg flamsk (nederlandsk). 

N-VA inngikk valgteknisk samarbeide med CD&V i 2004 og 2007 og oppnådde framgang ved parlamentsvalget i juni 2007 da det fikk fem seter i representantkammeret og to senatsplasser. 

Ved valget i 2010 fikk N-VA 27 seter i nasjonalforsamlingen, og ble dermed det største partiet. Dette var første gang i belgisk politikk at et av de andre partiene utenom de tradisjonelle partiene i Belgia har dominert resultatet av et belgisk valg.

Valgresultater

Referanser

Eksterne lenker 
 

Politiske partier i Belgia
Nasjonalistiske partier
Politiske partier etablert i 2001
2001 i Belgia
Steven Hooker

Steven Hooker (født 16. juli 1982 i Melbourne) er en australsk stavhopper. Hans mor  er Erica Hooker, som deltok i lengde i OL 1972 i München, og hans far er 800 meter-løperen Bill Hooker.

Hookers gjennombrudd kom da han ble nummer fire i junior-VM i 2000. Han deltok i OL 2004 og VM 2005 uten å kvalifisere seg til finalen. Den første internasjonale triumfen kom under Samveldelekene 2006, der han tok gull etter å ha gått over 5,80. 

Han deltok også i VM 2007 i Osaka, der han ble nummer ni i finalen etter et hopp på 5,76. Under innendørs-VM 2008 tok han bronse etter å ha klart 5,80. Før OL 2008 gikk han for første gang over 6 meter, og var blant gullfavorittene i Beijing. Han innfridde de store forventningene og hoppet 5,96 i finalen, et resultat som holdt til gull.

I innendørssesongen 2008 forbedret han sin personlige rekord til 6,06 i et stevne i Boston. Dette er det nest høyeste noen har hoppet innendørs etter Sergej Bubka

Før VM 2009 skadet Hooker seg, og det var lenge usikkert om han ville være i stand til å delta. Til tross for smerter gjorde han ett hopp i kvalifiseringen på 5,65, noe som holdt til finaleplass. I finalen hoppet han først på 5,85, der han rev i første forsøk. Han sparte de neste forsøkene til 5,90, en høyde han gikk over i første forsøk. Ingen andre klarte denne høyden, og dermed sikret han seg VM-tittelen.

Referanser

Eksterne lenker 
 

Australske stavhoppere
Olympiske mestere for Australia
Verdensmestere i friidrett
Medaljevinnere under Sommer-OL 2008
Deltakere for Australia under Sommer-OL 2004
Friidrettsutøvere under Sommer-OL 2004
Deltakere for Australia under Sommer-OL 2008
Friidrettsutøvere under Sommer-OL 2008
Deltakere for Australia under Sommer-OL 2012
Friidrettsutøvere under Sommer-OL 2012
Deltakere for Australia under VM i friidrett 2009
Deltakere for Australia under VM i friidrett 2011
Personer fra Melbourne
Sørlandssenteret

Sørlandssenteret er et kjøpesenter lokalisert i næringsområdet Sørlandsparken i Kristiansand. Senteret åpnet i 1987 og er modernisert og utvidet i 1995, 2008 og 2013. Senteret eies i dag av 50/50 av Olav Thon Gruppen og DNB. Den omfattende utvidelsen i 2013 gjorde det til Nordens største kjøpesenter målt i areal.

I 2008 ble det kjent at Vital forsikring ASA og Olav Thon Eiendomsselskap ASA, som eide senteret Thon Sørlandsparken, danner et nytt selskap som skal eie og videreutvikle selskapenes eksisterende eiendommer i Sørlandsparken som etter utbygging vil utgjøre én, sammenhengende enhet.

Før utvidelsen i 2013 hadde senteret et salgsareal på ca. 55 000 m², 130 butikker og 3 000 parkeringsplasser. Fra oktober 2013, etter omfattende utbygging, har senteret et areal på 110 500 m², 195 butikker og 4 000 parkeringsplasser og er Nordens største kjøpesenter i areal.

Referanser 

Kjøpesentre i Kristiansand
Næringsliv i Kristiansand
Byggverk i Kristiansand
Etableringer i 1987
Ari Kristinsson

Ari Kristinsson (født 16. april 1951) er islandsk manusforfatter og filmprodusent.

Biografi 
Han fullførte studiene sine på Islands kunstuniversitet i 1979. Deretter dro han til California for å fortsette kunststudiene sine. Som regissør var hans første film barnefilmen Pappírs-Pési (eng. Adventures of Paper Peter) i 1990, men det ble dessverre en økonomisk katastrofe for Kristinsson. I tillegg har han laget en rekke filmer for fjernsyn bla.: Enginn venjulegur drengur (eng. The Football Kid, The Old Doll og dokumentarserien The Sixties.

Han er nok mest kjent for å ha stått for filmingen av både Friðrik Þór Friðrikssons film Börn náttúrunnar (1991) og Þráinn Bertelsson sin komedie Magnús (1989).

Hans nyeste film han har regissert er Duggholufólkið som kom ut i 2007.

Filmografi 
Engelske titler i parentes

Cinematograf 
 Duggholufólkið (No Network; 2007)
 Stikkfrí (Count Me Out; 1997)
 Myrkrahöfðinginn (Witchcraft; 1999) 
 Djöflaeyjan (Devil's Island; 1996) 
 Á köldum klaka (Cold Fever; 1995) 
 Bíódagar (Movie Days; 1994)
 Allt gott (Everything sweet; 1992) (TV-film)
 Börn náttúrunnar (Children of Nature; 1991)
 Magnús (1989)
 Skytturnar (White Whales; 1987)
 Löggulíf (A Policeman's Life; 1985)
 Dalalíf (Pastoral Life; 1984)
 Nýtt líf (New Life; 1983)
 Með allt á hreinu (On Top; 1982)
 Rokk í Reykjavík (1982)
 Eldsmiðurinn (The Blacksmith; 1981)

Regissør 
 No Network (2007)
 Count Me Out (1997)
 The Old Doll (1990)
 The Adventures of Paper Peter (1990)

Eksterne lenker   
 

Ari Kristinsson
Open Vlaamse Liberalen en Democraten

Open Vlaamse Liberalen en Democraten («Åpne flamske liberale og demokrater», Open VLD) er et flamsk liberalt politisk parti.

Partiet la til Open til sitt navn i 2007, etter å tidligere ha vært kjent som  Vlaamse Liberalen en Democraten (VLD), og før 1992 som Partij voor Vrijheid en Vooruitgang (PVV). I anledning valget i 2007 dannet VLD en valgallianse dannet sammen med andre liberale partier Vivant og Liberaal Appèl, og dette ble etter hvert til et formelt samlet parti.

Partiet blei danna i 1970 da det daværende belgiske liberale partiet blei delt i et flamsk og et franskspråklig parti, Mouvement Réformateur. Fram til da hadde de liberale kjempa for enhetsstaten. 

Politisk var VLD tidlig på 1990-tallet et ideologisk frimarkedsparti, men har seinere bevega seg mot sentrum. Partiet har vært sterkt konsentrert rundt Guy Verhofstadt, som var partileder i tre perioder og statsminister i ni år. Partiet er også representert som en av de største nasjonale gruppene innenfor Alliansen av liberale og demokrater for Europa.

Eksterne lenker 
 

Politiske partier i Belgia
Liberale partier
Politiske partier etablert i 1992
1992 i Belgia